OpenLLM-France/wikimedia huggingface dataset:
# Nefoskopio

Nefoskopioa hodeien abiadura, norabidea eta altuera neurtzeko meteorologian erabiltzen den tresna da. Nefoskopio mota ezberdinak daude:
* orrazi nefoskopioa, Louis Bessonek garatua.
* ispilu nefoskopioa, Carl Gottfrid Finemanek garatua.
* bahe nefoskopioa, Norvegian asmatutako orrazi nefoskopioaren moldaketa bat.
* 1894an Errusian Mikhail Pomortsevek asmatutako mota.

## Kanpo estekak

* Datuak: Q1483961
* Multimedia: Nephoscope / Q1483961
# Notoscincus

Notoscincus Scincidae familia barruan sailkatutako narrasti genero bat da.

## Espezieak

* Notoscincus butleri Storr, 1979
* Notoscincus ornatus (Broom, 1896)

## Kanpo estekak

* Datuak: Q3018501
* Espezieak: Notoscincus
# Notosciurus pucheranii

Notosciurus pucheranii Notosciurus generoko animalia da. Karraskarien barruko Sciuridae familian sailkatuta dago.

## Ikus, gainera

* Notosciurus
* Sciuridae

## Kanpo estekak

* Datuak: Q61053296
# Notosciurus granatensis

Notosciurus granatensis Notosciurus generoko animalia da. Karraskarien barruko Sciuridae familian sailkatuta dago.

## Ikus, gainera

* Notosciurus
* Sciuridae

## Kanpo estekak

* Datuak: Q61053340
# Nvu

NVU web orrialdeak egiteko editore askea da. Mozilla Composeren oinarrituta dago, baina prozesu independente batean garatutakoa da.

## Ezaugarriak

* WYSIWYG orrialde editorea.
* CSS garatzeko editore barneratua.
* FTP bidezko fitxategi-kudeatzailea.
* HTML fidakorra. Gaur egungo nabigatzaileentzako baliogarri den kode sorkuntza.
* WYSIWYG editatzeko modutik HTML-ra fitxen bitartez salto egiteko aukera.
* Formulario, taula eta txantiloientzako sostengu indartsua.
* Erabiltzeko erraza.

## Kanpo estekak

* Webgune ofiziala
* Deskarga orria bertsio oharrekin
* Garatzaileentzako lekua
* Nvu erabiltzaile foroa
* Nvu-rentzako gehigarriak eta gaia
* Datuak: Q157758
* Multimedia: Nvu / Q157758
# Ny Carlsberg Glyptotek

Ny Carlsberg Glyptotek, Danimarkako hiriburu den Kopenhageko Dantes Plads plazako 7. zenbakian kokatua dagoen museo bat da. 1882an Carl Jacobsenek (1842-1914), Carlsberg garagardo marka ospetsuaren sortzailea izan zen Jacob Christian Jacobsenek fundatutako bilduma pribatu bat da, bere izena, aipaturiko garagardo markatik hartzen duena.

## Historia

Carl Jacobsen, Jacob Christian Jacobsen garagardogile eta filantropoaren semea, arte bildumatzaile handia zen eta 1882an bere etxearen ateak publikoari ireki zizkion. Antzinako artearen zalea zen, baina daniar eta frantziar margolan ugari ere bazituen. 1888an bere arte bilduma Danimarkako estatuari eta Kopenagheko Udalari eman zien.
Bere etxearen kokapena ordea ez zuen atsegin, izan ere hiriaren erdigunetik urruti samar zegoela zeritzon, eta gainera hiriko harresiak bota zirenean Tivolitik oso gertu gelditzen zen. Horregatik eraikin berria egitea erabaki zuen, gaur egungoa, eta 1897ko maiatzaren 1ean inauguratu zuen.
Eraikinak 1906an eta 1996an zabalkuntza berriak izan zituen.

## Arkitektura

Hiru zati ditu museoak:
* Dahlerup: Museoaren zatirik zaharrena da, adreilu gorriz veneziar pizkundeko estilora egina. Bertan daude frantziar eta daniar artelanak.
* Kampmann: Eraikin neoklasikoa. Bertako galeriatan irakurketak, kontzertuak eta sinposiak egiten dira.
* Henning Larsen: Barneko patioa osatzen du. Bertan egiten dira bilkura eta jatordu garrantzitsuak.

## Bildumak

Museoak, eskultura eta antzinako gauza greziar, erromatar, etruriar, egiptoar eta Ekialde Hurbilekoak ditu. Arte modernoari dagokionez, beste batzuen artean, Paul Gauguin, Edgar Degas, Jean-François Millet, Henri de Toulouse-Lautrec, Auguste Rodin, Alfred Sisley eta Camille Pissarroren lanak erakusten dira.

## Iruditegia

* Glyptotekaren sarrera nagusia.
* Glyptotekaren atzealdea.
* Glyptoteka barneko lorategiak.
* Erromatar eskulturen gela.

## Kanpo estekak

* (Danieraz)(Ingelesez) Glyptoteket
* Datuak: Q1140507
* Multimedia: Ny Carlsberg Glyptotek / Q1140507
# Nya Åland

Nya Åland suedierazko egunkaria da Finlandiako eskualde autonomoa diren Åland uharteetan. Astean bost aldiz argitaratzen da, eta Ålandeko bigarren egunkari garrantzitsuena da, Ålandstidningen egunkariaren atzetik.
Nya Åland egunkaria 1981ean sortu zuen Hasse Svenssonek. Orduan Ålandstidningen egunkariko editore zen, baina egunkaria utzi zuen barne-eztabaida baten ondoren.

## Erreferentziak

* 1 2 3 (Ingelesez) Members – European Association of Daily Newspapers in Minority and Regional Languages. (Noiz kontsultatua: 2023-06-16).

## Ikus, gainera

* MIDAS

## Kanpo estekak

* Nya Åland Autoritate kontrola Wikimedia proiektuak Datuak: Q3781659
* Datuak: Q3781659
# Nyabarongo

Nyabarongo ekialdeko Afrikako ibaia da, Kagera ibaira urak isurtzen dituen artean nagusiena dena. 297 kilometroko luzera du eta bere iturburua Nyungweko ohianean dago, Niloko iturririk urrunena dena.

## Erreferentziak

* ↑ (Ingelesez) Grainger, Lisa. (2006-4-1). «Journey to the source of the Nile» The Daily Telegraph.

## Kanpo estekak

* Datuak: Q505366
* Multimedia: Nyabarongo River / Q505366
# Nyack (New York)

Nyack New York estatuko herri bat da. Rockland konderrian kokatua dago. 2010ean 6.765 biztanle zituen, 1,99 kilometro koadrotan banatuta.

## Ikus, gainera

* Rockland konderria

## Kanpo estekak

* Datuak: Q1816652
* Multimedia: Nyack, New York / Q1816652
# Nuʻutele

Nuʻutele, Samoako uharte bat da. Upolu uhartetik 1,3 kilometro ekialdera dago.
# Nyad (filma)

Nyad 2023ko Elizabeth Chai Vasarhelyi eta Jimmy Chin estatubatuar zinema zuzendarien film biografikoa da.

## Sinopsia

Oharra: Atal honek istorio osoa edo amaiera argitzen du.
Badira 30 urte Diana Nyadek igeriketa utzi zuela, kirol kazetari gisa ibilbidea egiteko. 60 urterekin, obsesionatu egingo da Kubatik Floridarako zeharkaldia igerian egitearekin. Marrazoen aurka babestuko duen kaiolarik gabe egiten duen lehen pertsona izatea erabakita, lau urteko abentura batean murgilduko da.

## Aktoreak

* Annette Bening: Diana Nyad
* Jodie Foster: Bonnie Stoll
* Rhys Ifans: John Bartlett
* Karly Rothenberg: Dee Brady
* Jeena Yi: Angel Yanagihara

## Erreferentziak

* ↑ «Nyad» Berria 2023-10-14 CC BY-SA 4.0 lizentziapean.

## Kanpo estekak

* Datuak: Q112168901
# Oob

Oob :
| ウーブ |||
| Sexua | Gizonezkoa |
| Jaiotze data | 774. urtea |
| Jatorria | Mangan |
| Lehen agerraldia | Dragoi Bola Zko 289. atala (animea) |
| Arraza | Gizakia |
| Beste izen batzuk | Uub, Majuub, Ubuu, Uubuu, Ooboo, Buub, Boob, Papayaman |
| Garrantzia | Bigarren mailako pertsonaia |
| Senideak | Son Goku (maisua) |
| Ahotsa | |
Oob (jatorrizko japonieraz ウーブ ) Dragoi Bola manga eta Dragoi Bola Z eta Dragoi Bola GT animeetako fikziozko pertsonaia da.

## Biografia

* Oharra: Atal honek istorio osoa edo amaiera argitzen du.
Oob Booren berraragipena da (hortik izena alderantziz izatea). Dragoi Bola Zren amaieran Gokuk Boo Ahaltsua akabatu ostean, honek Boo berpiztua izatea nahi zuen baina pertsona on bezala, oso indartsua zenez Gokurentzat interes handiko etsaia zelako.
Oob Arte Martzialen Txapelketan agertu zen. Botere sinestezina zuen gizaki gazte baten forma hartu zuen. Hala ere indar hori oso zaila zen kontrolatzeko. Gokuk Ooben aurka borrokatzea erabaki zuen, eta hau lortzeko Boori tranpa egiteko eskatu zion eta honek horrela egin zuen. Borrokan Gokuk iraindu egin zuen bere barneko indar guztia askatzeko. Bere indarraren kontrolik ez zuela ikustean Oob entrenatzea erabaki zuen gerlari indartsu bat bilakatu eta erabateko kontrola zuenean berriz ere bere aurka borrokatzeko. Baita bera ez zagoenean bere ordezko izan zedin ere. Oob gizaki indartsuena bilakatu zen, Super Saiyen indarra parekatuz.
Geroago Dragoi Bola GTn, Lurraren aurkako zenbait mehatxuren aurka borrokatu zen. Umeren aurkako borroka gogorraren ostean Mr. Boorekin fusionatu zen berriz ere. Izan ere Mr. Boo Boo Ahaltsuaren alde ona zen eta Oob alde txarraren berraragitze ona. Fusio honek Ooben antza handia du baina bere indarra ikaragarri hazten da, Super Saiya 3 bat baino indartsuago bilakatuz.

## Kanpo estekak

* Datuak: Q246908
* Multimedia: Uub / Q246908
# Ooide

Ooideak karbonatuzko ( zehazki, aragonitozko) esfera txikiak dira, 2 mm baino tamaina txikiagoa dutenak. Arro barneko sedimentu bat da, hau da, arro sedimentarioan bertan, ahuspe edo prezipitazioz sortua.
Esferaren erdian edozein konposiziozko partikula bat dago, eta partikula inguratuz aragonitozko zirkulu kontzentrikoak jartzen doaz (tipula baten gisan). Hau da, aragonitoa nukleoaren inguruan prezipitatzen da. Ooideak ur mugimendu jarraia dagoen lekuetan topatzen dira, sakonera txikitan. Uraren mugimenduak hondora eror daitezen saihesten du.

## Ikus, gainera

* Sedimentu
* Geologia
* Sedimentologia
* Petrologia

## Kanpo estekak

* Datuak: Q642735
# Ook!

Ook! (harridura markarekin) programazio lengoai esoterikoa da. Lengoai hau Brainfucken parodia bat da, honen komandoak erabiltzen dituena.
Bere diseinatzailearen arabera, David Morgan-Mar, lengoaia orangutanentzako diseinatua dago. 3 hitz erreserbatu ditu (Ook., Ook? eta Ook!) 8 era desberdinetan elkartu daitezkeenak lengoaiaren aginduak osatzeko.
Ook! orangutanentzako erreza ikasteko izan nahi du. Lengoaiaren eta animalia hauen arteko erlazioa Terry Pratchetten Mundodisco eleberritik dator, agertzen den liburuzain batengatik. Liburuzaina magoa da, eta orangutan bihurtu zen hitz magiko baten akats batengatik. Behin orangutan bihurtuta bere "Ook" hitzaren bitartez soilik komunikatzen da.
| Ook! sententzia | Brainfuck karakterea | Esanahia |
| Ook. Ook? | > | Erakuslea gehitzen du. |
| Ook? Ook. | < | Erakuslea kentzen du. |
| Ook. Ook. | + | Erakutsitako bytea gehitzen du. |
| Ook! Ook! | - | Erakutsitako bytea kentzen du. |
| Ook! Ook. | . | Erakutsitako bytearen irteera (ASCII). |
| Ook. Ook! | , | Erakutsitako bytearen sarrera (ASCII). |
| Ook! Ook? | [ | Aurreratu Ook? Ook! ren hurrengo agindurarte baldin eta erakutsitako bytea 0 bada. |
| Ook? Ook! | ] | Atzeratu Ook! Ook? ren hurrengo agindurarte baldin eta erakutsitako bytea 0 ez bada. |

## Adibideak

Kaixo mundua adibide klasikoa:

## Kanpo Loturak

* Ook! programazio lengoaiaren Webgunea

## Kanpo estekak

* Datuak: Q1754680
# Oologah (Oklahoma)

Oologah Oklahomako herri bat da. Rogers konderrian kokatua dago. 2010ean 1.146 biztanle zituen, 3,24 kilometro koadrotan banatuta.

## Ikus, gainera

* Rogers konderria

## Kanpo estekak

* Datuak: Q1419292
* Multimedia: Oologah, Oklahoma / Q1419292
# Ood

Ood Doctor Who zientzia fikziozko telesail britainiarreko fikziozko arraza estralurtarra da. Telepatia gaitasuna du eta ood multzo batek izaki bakarra osa dezake. Haien planetan dagoen burmuin erraldoi bat da haien erdigune telepatikoa.
Etorkizuneko espezie bat dira, 40. mendearen inguruan bizi direnak. Gizakiak esklabo bihurtu zituen eta umilak dira, baina kanpotik eraginda matxinatu egin daitezke.

## Deskribapena

Oodek gizakiaren gorpuzkera dute baina txibiaren antzerako aurpegia dute, ahoaren inguruan garro ugari baitituzte. Bi burmuin dituzte, nagusia buruan eta bigarrena eskuetan daramaten garun txiki bat da. Bigarren garun hau zilborreste batez loturik daukate eta telepatikoak ez diren izakiekin komunikatzeko balio die. Garun hori gabe biziraun dezakete oodek, baina komunikatzeko gaitasuna galtzeaz gain oreka mental eta emozionala ere galtzen dute.
Ood arraza bakezalea eta umila da. Garunaren anatomiaren ezaugarriak baliatuz izaki indartsuagoek esklabo bihurtu ditzakete, hori egin zuen gizakiak.

## Istorioa

Oharra: Atal honek istorio osoa edo amaiera argitzen du.
Zaldi Buru nebulosan dagoen Ooden esfera izeneko planetan bizi dira. Planeta hau Semse esfera platenatik oso hurbil dago, sensoriteen planeta da hura. Espezie biak oso antzekoak dira, telepatia gaitasuna baitute biek ere. Ooden planetan dagoen burmuin erraldoi batek ood guztiak konektatuta mantentzen ditu, baina haren eraginetik alde egiten dutenean babesgabe bihurtzen dira eta espezie indartsuago baten esklabu bihurtzen dira.
Gizakiak XXXIX, mendean aurkitu zituen eta esklabo bihurtu zituen. Garai hartan Gizakiaren Inperioa hiru galaxiatan hedaturik dago eta XLII menderako gizaki guztiek izango dute ood bat etxean. Oodek etxeko eginbeharrak egiten dituzte. Gerora jakingo da oodak saltzen dituen konpainiak bigarren garuna lotzen duen zilborrestea ebakitzen diela eta esfera bat jartzen diela gizakiekin komunikatu ahal izateko. Horrekin adierazten dute oodak berez direla arraza esklabua, baina ordurako Ooden lagunak gizakien talde aktibista bat sortua izango da haien eskubideen alde borrokatzen duena.
4126. urtean hamargarren doktorea eta Donna Noble Ooden esferan azaltzen direnean argitzen da guztia. Oodek begi gorrien "gaixotasuna" dute eta erasokor bihurtzen dira. Esklabotzatik askatu nahi duen burmuin erraldoiaren eragina da. Doktoreak telepatia mugatzen zuen indar eremua desaktibatzeak ezagutzen da errealitatea.

## Iruditegia

* Ood maiordomoa, esferarekin.
* Begi gorridun ooda.
* Hainbat ood.

## Erreferentziak

* 1 2 (Gaztelaniaz) «Ood» Doctor Who Wiki (Noiz kontsultatua: 2023-08-06).
* ↑ (Ingelesez) «Ood Sphere» Tardis (Noiz kontsultatua: 2023-08-06).
* ↑ (Ingelesez) «Friends of the Ood» Tardis (Noiz kontsultatua: 2023-08-06).
* ↑ (Ingelesez) «Revolution of the Ood» Tardis (Noiz kontsultatua: 2023-08-06).

## Kanpo estekak

* Datuak: Q13418047
* Multimedia: Ood / Q13418047
# Oola

Oola (irlanderaz Úlla edota Uibhle) Irlandako mendebaldeko Limerick konderriaren ekialdean dagoen udalerria da. Limerick eta Waterford udalerriak elkarlotzen dituen N24 errepidea bertatik igarotzen da eta Tipperary hiritik 12 kilometro mendebaldera dago.

## Kanpo estekak

* Datuak: Q2474217
* Multimedia: Oola / Q2474217
# Oolitic (Indiana)

Oolitic Indianako herri bat da. Lawrence konderrian kokatua dago. 2010ean 1.184 biztanle zituen, 2,03 kilometro koadrotan banatuta.

## Ikus, gainera

* Lawrence konderria

## Kanpo estekak

* Datuak: Q2652839
* Multimedia: Oolitic, Indiana / Q2652839
# Oodaaq

Oodaaq edo Oodap Qeqertaa Groenlandiako ipar-ekialdean dagoen barra bat da, Lurreko puntu iparraldekoentzat jotzen dena. Oodaaq-etik iparralderago dagoen leku oro nazioarteko urei dagokie.
Oodaaq 83°40′00″I 30°40′00″M dago, 705 kilometro Ipar Polotik hegoaldera eta 1360 metro Kaffeklubben uhartetik iparraldera, Groenlandiako ipar-ekialdeko muturretik gertu. 60 × 30 metro besterik ez du.
1978an aurkitu zuten, Uffe Petersenek zuzendutako daniar esplorazio talde bat Kaffeklubben lurreratu zenean, Groenlandiako lekurik iparraldekoenean zegoela baieztatzeko. Gertaera baieztatuta, taldeko kide batek leku ilun bat seinalatu zuen iparraldean, legarrezko banku bat zela jakin zuena, Oodaaq deitu zioten Robert Pearyrekin batera Ipar Polora egin zuen bidaia historikoan lagundu zuen inuitaren omenez.

## Erreferentziak

* ↑ Jancik, John; Richardson, Javana; Gardiner, Steve. (2002). Under the Midnight Sun: The Ascent of John Denver Peak and the Search for the Northernmost Point of Land on Earth. Stars End Creations ISBN 1-889120-19-7..
* ↑ (Ingelesez) «Scientists discover world's northernmost island» BBC 2021-8-28.
* ↑ (Ingelesez) «Scientists discover ‘world’s northernmost island’ off Greenland’s coast» The Guardian 2021-8-28.

## Kanpo estekak

* Datuak: Q2024785
# Olari

Olari honako hau izan daiteke:
* Olari (Prahova)
* Olari (Arad)
# Olari (Prahova)

Olari Errumaniako udalerri bat da, Prahova konderrian. 1.769 biztanle ditu, 18,04 kilometro koadroko azaleran banatuta.

## Herriak

Udalerrian honako herriak daude:
Olari $^{(en)}$ Fânari $^{(en)}$ Olarii Vechi $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1077263
* Multimedia: Olari, Prahova / Q1077263
# Olaria (Minas Gerais)

Olaria Brasilgo udalerri bat da, Minas Gerais estatuan kokatua. 1.945 biztanle ditu 178,242 km²ko eremuan.

## Ikus, gainera

* Minas Gerais

## Kanpo estekak

* Datuak: Q2077934
* Multimedia: Olaria (Minas Gerais) / Q2077934
# Olarizu

Olarizu Gasteizko hegoaldean kokaturik dagoen landa-eremu bat da, Adurtza auzoaren hegoaldean. Antzina herrixka bat zen, baina gaur egun ez da inor bizi.
XIX. mendeaz geroztik, erromeria bat ospatzen da Olarizuko Andre Mariaren ohorez irailaren 8aren ondorengo astelehenean.
Olarizuko parkea eta izen bereko mendia Gasteizko Eraztun Berdearen barnean daude. Olarizun bertan, Ingurugiro Gaietarako Ikastegia kokaturik dago.

## Historia

XIV. mendean biztanlerik gabe geratu zen Olarizu. XI. mendeko agirietan "Hollarruizi" izenarekin ageri da, eta XIII. mendean "Hollarruizu" izenarekin. XIX. mendean, berriz, "Olharizu" izena azaltzen da erregistroetan. Herrixka desagertu bazen ere, Olarizuko Andre Mariaren elizak gehiago iraun zuen zutik, XX. mendearen hasiera arte.

## Ikus, gainera

* Gasteizko Eraztun Berdea
* Olarizuko parkea
* Olarizu mendia (Kutzemendi)

## Kanpo estekak

* Datuak: Q3042293
* Multimedia: Olarizu / Q3042293
# Olari (Arad)

Olari Errumaniako udalerri bat da, Arad konderrian. 1.903 biztanle ditu, 49,91 kilometro koadroko azaleran banatuta.

## Herriak

Udalerrian honako herriak daude:
Olari $^{(en)}$ Sintea Mică $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12135529
# Olarizuko etxaldea

Olarizuko etxaldea Vitoria-Gasteizko hego-ekialdean, Olarizuko parkean, kokaturik dagoen etxe bat eta haren inguruko lursailak dira.
Olarizuko etxaldea 1727an eraiki zuten, Gasteizek behar zuen haragia ekoizteko baliabide modura. Bertan abereak hazten zituzten hiriko harategiak hornitzeko. Etxea eraikitzeko ardura Domingo Berrikanok eta Nicolas Izarrak hartu zuten. Lehenak hargin lanak egin zituen 31.256 errealen truke, eta bigarrenak arotz lanak 20.936 errealen truke.
XX. mendean jatorrizko erabilera, aziendak haztearena, galdu egin zen, eta hurrengo urteetan biltegi gisa erabili zen. Ondoren abandonaturik geratu zen, eta pixkanaka erortzen hasi zen. 1987. urtean Gasteizko Udalak etxea berrerabiltzea erabaki zuen, eta konpontze lanak hasi zituen. 1995ean Udalaren mendeko Ingurugiro Gaietarako Ikastegiaren egoitza bihurtu zen, eta hala izaten jarraitzen du.

## Kanpo estekak

* Datuak: Q12265085
# Olarizuko lorategi botanikoa

Olarizuko lorategi botanikoa Olarizuko parkean, Gasteizko Adurtza auzoaren hegoaldean, dagoen lorategia da. Bertan, hainbat motatako loreak eta zuhaitzak landatu dira, Europako baso mota ezberdinak ordezkatuz.
Hiru maila daude: eremuak, formazioak eta bildumak. Lehen mailan, bost eremu ditu, kontinenteko 5 bioma handien erakusgarri. Tundra artikoa da falta den bakarra, tundran ez baitago baso-formaziorik:
* Mediterraneoko basoak eta sastrakadiak
* Baso submediterraneoak
* Baso epelak
* Baso borealak
* Goi-mendiko baso eta sastrakadiak

## Erreferentziak

* ↑ vitoria-gasteiz.org

## Kanpo estekak

* Datuak: Q11684506
* Multimedia: Botanical Garden of Olarizu / Q11684506
# Olarizuko parkea

Olarizuko parkea Gasteizko Eraztun Berdea osatzen duen parkeetako bat da. Parkearen osagai nagusiak Olarizuko etxaldea eta haren iparraldean dagoen angioa, 2006tik aurrera bost fasetan eraiki den lorategi botanikoa eta Gasteizko baso mintegia dira.
Lorategi botanikoak Europako bost biomatako basoak ditu, guztira 500etik gora espeziez osatuta:
* Basoak mediterraneoak
* Baso submediterraneoak
* Baso epelak
* Baso borealak
* Goi-mendiko baso eta sastrakadiak
Bestalde, Olarizuko Etxaldean germoplasma-banku bat dago, galtzeko arriskuan dauden haziak mantendu eta ernamuintzeko.

## Gatazkak

2005. urtean, Alfonso Alonsok zuzentzen zuen udalak 39 lursail desjabetzeko espedientea ireki zuen lorategi botanikoa eratzeko, eta metro koadroko 24,59 eurotan tasatu zituen sailak. Jabeek metro koadro bakoitzeko 234,29 euro eskatu zituzten. Udalak atzera bota zuen eskaera hori. Desjabetuak izango ziren auzokideek helegitea aurkeztu eta lanak geldiarazi zituzten. Hala ere, epaia izan baino lehen, 2006ko abenduan Udalak zuen 7 hektareako lursail batean mediterranear baso landareak jarri zituen. 2014an epaileak Gasteizko Udala 9,5 milioi euro ordaintzera zigortu zuen, tasazioa baxuegia izan zela iritzita.
2023. urtean, parkearen hegoaldean eraiki berri ziren etxebizitzetako auzokideek protestak abiatu zituzten beren etxe alboan Udalak eraiki nahi zuen labirintoaren aurka. Udalak proiektua aldatu zuen labirintoa metro batzuk lekuz aldatzeko eta txikiago egiteko.

## Erreferentziak

* ↑ Vitoria-Gasteizko Eraztun Berdea - Olarizuko lorategi botanikoa. .
* ↑ «Gasteizko Udalak 9,5 milioi ordaindu beharko ditu desjabetzeengatik» EITB 2014/01/30.
* ↑ «Olarizuko auzokideak, labirintoaren kontra» Alea 2023/11/16.

## Ikus, gainera

* Olarizu

## Kanpo estekak

* Olarizuko parkeari buruzko informazioa Eraztun Berdearen webgunean
* Datuak: Q12265086
# NŠ Mura

NŠ Mura (izen osoa Nogometna šola Mura) Esloveniako futbol taldea da, Murska Sobota hirikoa.

## Historia

1924 urtean NK Mura taldea sortu zen baina diru arazoengatik 2005ean desegin behar izan zen. Bere ibilbide luzean kopa titulu bat eskuratu zuen 1995 urtean, izan ere 1990. hamarkadan izan baitzen taldearen sasoi onena.
2005 urtean ND Mura 05 eratu zen eta lehen mailara iristea lortu zuen. Maila gorenean bigarren denboraldia bete zuenean diru arazo larriak izan zituen berriz eta 2012an desagertu egin zen.
2012an bertan gaur egungo taldea osatu zen eta 2020an denboraldi bikaina osatu zuen, Ligan laugarren eginez eta Kopa irabaziz. 2021ean aurreneko aldiz Esloveniako Liga irabazi du.

## Palmaresa
### Eslovenian: 3

* Esloveniako Liga (1): 2021.
* Esloveniako Kopa (2): 1995, 2020
** Esloveniako Errepublikako Kopa (1): 1975

## Kanpo estekak

* (Eslovenieraz) Webgune ofiziala
* Datuak: Q14428120
* Multimedia: NŠ Mura / Q14428120
# Nīca udalerria

Nīca udalerria (letonieraz: Nīcas novads) Letoniako udalerri bat da. 351 km²ko azalera du eta 2018ko datuen arabera 3209 biztanle zituen. Udalerriko hiriburua Nīca da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q1950456
* Multimedia: Nīca Municipality / Q1950456
# Nō

    Artikulu hau Japoniako antzerki motari buruzkoa da; beste esanahietarako, ikus «No».
Nō (japonieraz: 能, Nō) edo Nōgaku (japonieraz: 能楽, Nōgaku) Japoniako antzerki mota da, kantua, poesia, musika, dantza eta mimoa nahasten dituena.

## Historia

Kanami antzezleak eta haren seme Zeami Motokiyok XIV. mendean eman zioten gaur egun duen moldea antzinatik zetorren no antzertiari. Zeami-k budismoaren joera estetikoak landu zituen, eta no-ari buruzko liburuxkak idatzi zituen, antzezleek eta egileek mendez mende beren prestakuntzarako erabili izan dituztenak. No antzertiak arau zorrotz aldaezinak ditu; hasieran kanpoaldean antzezten zen, gaur egun, berriz, antzokietan; agertokia oso sinplea du, jantziak eta mozorroak, berriz, guztiz apainak eta aberatsak; antzezleak gizonezkoak dira beti, eta bi antzezle nagusi daude: shite (japonieraz: 仕手) eta waki (japonieraz: 脇) , bigarren mailako antzezleen eta abesbatza txiki baten laguntzaz jokatzen dutela. 250 antzerti-lan gorde dira, gehienak XIV. eta XV. mendeetan idatzitakoak. Emanaldi bakoitzak sei bat ordu irauten du eta bost motatako antzerti-lan antzezten dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/4/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q226887
* Multimedia: Nō / Q226887